ПРОТОКОЛ № 25
от заседанието на Комисия по правни въпроси 
на Висшия съдебен съвет, проведено на 27 юни 2016 г.

Днес, 27 юни 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА 

На заседанието присъства експертният сътрудник на комисията Саша Харитонова –  директор на дирекция „Правна”.
При обсъждането на т. 1 на заседанието присъства проф. Поля Голева.
При обсъждането на т. 2 на заседанието присъстваха г-жа Милка Итова – председател на Комисията по предложенията и атестирането и г-н Румен Боев – зам. председател на Комисията по предложенията и атестирането.
При обсъждането на т. 3 на заседанието присъства г-н Румен Боев – зам. председател на Комисията по предложенията и атестирането.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно проект на Закон за физическите лица и мерките за подкрепа и свързаните с него документи.

- Писмо от председателя на Комисията по правни въпроси към 43-то Народно събрание относно законопроект за изменение и допълнение на Закона за особените залози, № 602-01-22, внесен от Министерски съвет на 26.04.2016 г., за становище.

Д Н Е В Е Н   Р Е Д:

1. ОТНОСНО: Проект на конспект по търговско-правни науки, във връзка с решение на КПВ по пр. 16 от 18.04.2016 г,. т.3.

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРИЕМА проект на конспект по търговско-правни науки, предоставен от проф. Поля Голева, който да бъде съобразен при провеждането на конкурси за първоначално назначаване на съдии, прокурори и следователи.
1.2. ПРЕДЛАГА да се актуализира конспектът и по гражданско-правни науки, за провеждане на конкурси за първоначално назначаване на съдии, прокурор и следователи.
1.3. ИЗПРАЩА решението по т. 1 на Комисията по предложенията и атестирането, ведно с проекта на конспект по търговско-правни науки.

2. ОТНОСНО: Прилагане разпоредбата на чл. 42 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

2.1. Няма основание за промяна на Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи, към този момент, с оглед предстоящите промени в Закона за съдебната власт, в частта на конкурсите за първоначално назначаване и кариерно израстване в органите на съдебната власт.
2.2. Решението по т. 2 да се изпрати на Комисията по предложенията и атестирането.

3. ОТНОСНО: Препис от искането на Върховния касационен съд за установяване на противоконституционност на чл. 230, ал. 2,3 и 4 и на чл. 166, ал. 3 от Закона за съдебната власт, както и препис от определението на съда от 2 юни 2016 г. по конституционно дело № 6/2016 г. /отложена точка от заседание на Комисията проведено на 20.06.2016 г./

КОМИСИЯТА ПО ПРАВНИ ВЪПРОСИ
Р Е Ш И:

3.1. Да се изготви проект на становище по искането на Върховния касационен съд за установяване на противоконституционност на чл. 230, ал. 2,3 и 4 и на чл. 166, ал. 3 от Закона за съдебната власт, съобразно материалите предоставени от Камен Иванов и Румен Боев – членове на Висшия съдебен.
3.2. Проектът на становище да се внесе за разглеждане в заседание на Пленума на Висшия съдебен съвет, насрочено за 07.07.2016 г.

4. ОТНОСНО: Решение на Комисията по предложенията и атестирането по протокол № 24 от 20.06.2016 г., т. 7 относно прилагане на разпоредбата на чл. 165, ал. 1, т. 7 и чл. 230 от Закона за съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

4.1. Разпоредбата на чл. 195, ал. 1 от Закона за съдебната власт е приложима и по отношение на магистрати временно отстранени от длъжност по реда на чл. 230 от ЗСВ. Наличието на несъвместимостта следва да се преценява към момента на вземане на решението.
4.2. Решението по т. 4 да се изпрати на Комисията по предложенията и атестирането.

5. ОТНОСНО: Писмо от председателя на Комисията по правни въпроси към 43-то Народно събрание относно законопроект за предотвратяване на корупцията и за отнемане на незаконно придобито имущество, за становище. /отложена точка от заседание на Комисията проведено на 20.06.2016 г./

КОМИСИЯТА ПО ПРАВНИ ВЪПРОСИ
Р Е Ш И:

5.1. Висшият съдебен съвет е изразил становище по законопроекта за предотвратяване на корупцията и за отнемане на незаконно придобито имущество, който в момента е внесен в Народното събрание и е на етап обсъждане между първо и второ четене, поради което изпратеният повторно проект се приема за информация.

6. ОТНОСНО: Писмо от председателя на Комисията по правни въпроси към 43-то Народно събрание относно законопроект за изменение и допълнение на Гражданския процесуален кодекс № 654-01-60, внесен от Корнелия Нинова и група народни представители на 22.04.2016 г., за становище. /отложена точка от заседание на Комисията проведено на 16.05.2016 г./

КОМИСИЯТА ПО ПРАВНИ ВЪПРОСИ
Р Е Ш И:

6.1. ОТЛАГА разглеждането на т. 6 до внасяне на Закона за физическите лица и мерките за подкрепа в 43-то Народно събрание.

7. ОТНОСНО: Становище на съдиите от Наказателна колегия на ВКС по проекта на Закон за противодействие на тероризма.

КОМИСИЯТА ПО ПРАВНИ ВЪПРОСИ
Р Е Ш И:

7.1. Предлага на Пленума на Висшия съдебен съвет да ПОДКРЕПИ становището на съдиите от Наказателна колегия на ВКС по проекта на Закон за противодействие на тероризма.
7.2. Внася предложението за разглеждане в заседание на Пленума на Висшия съдебен съвет, насрочено за 07.07.2016 г.

8. ОТНОСНО: Доклад от Саша Харитонова – директор на дирекция „Правна“ относно сигнал от адв. Минчо Спасов по прилагането на чл. 69а (стар)/ чл. 84 (нов) от ЗМВР и Закона за признаване, изпълнение и постановяване на актове за обезпечаване на имущество или доказателства.

КОМИСИЯТА ПО ПРАВНИ ВЪПРОСИ
Р Е Ш И:

8.1. Докладът от Саша Харитонова – директор на дирекция „Правна“, заедно със сигнала от адв. Минчо Спасов по прилагането на чл. 69а (стар), чл. 84 (нов) от ЗМВР и Закона за признаване, изпълнение и постановяване на актове за обезпечаване на имущество или доказателства, да се изпрати на Прокурорската колегия към Висшия съдебен съвет, за становище.

9. ОТНОСНО: Писмо от председателя на Районен съд гр. Балчик относно сключване на договор за сътрудничество с Центъра за обществена подкрепа гр. Балчик.

КОМИСИЯТА ПО ПРАВНИ ВЪПРОСИ
Р Е Ш И:

9.1. Възлага на дирекция „Правна“ да проучи поставения въпрос.

10. ОТНОСНО: Писмо от председателя на Районен съд гр. Тетевен относно прилагане на Споразумението за сътрудничество за принудително събиране на вземания на органите на съдебната власт между КЧСИ и ВСС.

КОМИСИЯТА ПО ПРАВНИ ВЪПРОСИ
Р Е Ш И:

10.1. В правомощията на административния ръководител е предприемането на действия по принудително събиране на вземания -  възлагане, образуване на изпълнителни производства, на основание изпълнителни листове за вземания, установени в полза на съдебната власт, при условие че са в изпълнение на Споразумението за сътрудничество между КЧСИ и ВСС и е спазен закона.
10.2. Решението по т. 10 да се изпрати на председателя на Районен съд гр. Тетевен.

11. ОТНОСНО: Писмо от председателя на Държавна агенция „Архиви“ относно заплащане на предоставяните от ДАА копия на архивни документи.

КОМИСИЯТА ПО ПРАВНИ ВЪПРОСИ
Р Е Ш И:

11.1. Препраща на Комисия „Бюджет и финанси“ писмото от председателя на Държавна агенция „Архиви“ относно заплащане на предоставяните от ДАА копия на архивни документи, по компетентност.

12. ОТНОСНО: Решение на Комисия „Бюджет и финанси“ по протокол № 25 от 22.06.2016 г., т. 40 относно писмо от Министерство на финансите до председателя на Районен съд гр. Пловдив във връзка с върнати от НАП изпълнителни листове.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема за сведение писмото от Министерство на финансите до председателя на Районен съд гр. Пловдив, във връзка с върнати от НАП изпълнителни листове.

13. ОТНОСНО: Писмо от главния секретар на ВСС относно актуализиране на интернет сайта на ВСС.

КОМИСИЯТА ПО ПРАВНИ ВЪПРОСИ
Р Е Ш И:

13.1. Подраздела „Доклади, декларации и анализи “, трябва да бъде извън раздела „За нас“, като отделен раздел.
13.2. Връзките с интернет страниците на органите на съдебната власт да бъдат групирани по апелативни райони, за по – лесен достъп. 
Карата на Република България с маркерите по нея, показващи органите на съдебната власт не е удобна за използване.
13.3. Решението по т. 13 да се изпрати на главния секретар на Висшия съдебен съвет.

14. ОТНОСНО: Проект на решение за одобряване на информация, от компетентността на ВСС, за напредъка на България по Механизма за сътрудничество и оценка, за периода април – юни 2016 г.

КОМИСИЯТА ПО ПРАВНИ ВЪПРОСИ
Р Е Ш И:

14.1. Въпросите по т. 14 и т. 15 от настоящия дневен ред са от компетентността на Комисията по правни и институционални въпроси, която все още не е формирана, поради което отлага разглеждането на т.14 и т.15 за заседание на Комисията по правни и институционални въпроси.
14.2. Предлага на Пленума на Висшия съдебен съвет да ОПРЕДЕЛИ поименния състав на Комисията по правни и институционални въпроси.
14.3. Внася предложението за разглеждане в заседание на Пленума на Висшия съдебен съвет, насрочено за 07.07.2016 г.

15. ОТНОСНО: Окончателни доклади на проектите на Европейската мрежа на съдебните съвети (ЕМСС) за 2015 – 2016 г.

КОМИСИЯТА ПО ПРАВНИ ВЪПРОСИ
Р Е Ш И:

15.1. Присъединява решението по т. 15 с решението по т. 14 от настоящия дневен ред.

ДОПЪЛНИТЕЛНИ ТОЧКИ:

16. ОТНОСНО: Писмо от Министерство на правосъдието относно проект на Закон за физическите лица и мерките за подкрепа и свързаните с него документи.

КОМИСИЯТА ПО ПРАВНИ ВЪПРОСИ
Р Е Ш И:

16.1. Комисията по правни въпроси вече е изразила становище по представения законопроект, като същото е изпратено на Министерство на правосъдието с писмо изх. № 04-00-099/27.06.2016 г., съгласно решение на Пленума на Висшия съдебен съвет по протокол № 26 от 23.06.2016 г., т. 28.

17. ОТНОСНО: Писмо от председателя на Комисията по правни въпроси към 43-то Народно събрание относно законопроект за изменение и допълнение на Закона за особените залози, № 602-01-22, внесен от Министерски съвет на 26.04.2016 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

17.1. Предлага на Пленума на Висшия съдебен съвет да ИЗРАЗИ положително становище по законопроекта за изменение и допълнение на Закона за особените залози.
17.2. Внася предложението за разглеждане в заседание на Пленума на Висшия съдебен съвет, насрочено за 07.07.2016 г.

ПРЕДСЕДАТЕЛ
НА КОМИСИЯТА:		   /П/  
                          ЮЛИАНА КОЛЕВА